wickkiey/tamil-wikipedia-markdown huggingface dataset:
# சம்யுக்தா


**சம்யுக்தா** (Samyukta), கன்னோசி நாட்டின் மன்னன் செயச்சந்திரனின் மகள். தில்லி மற்றும் அஜ்மீர் ஆகிவைகளைத் தலைநகரங்களாகக் கொண்ட பிரித்திவிராஜின் காதல் மனைவியாவார். மத்தியகால இந்தியாவில் ராணி சம்யுக்தா - பிரிதிவிராஜின் காதல் கதைகள் மிகப் பிரபலம்.  

## சம்யுக்தாவின் திருமணம்
கன்னோசி மன்னன் செயசந்திரனும், தில்லி பேரரசர் பிரிதிவிராஜ் சௌகானும் இராஜபுத்திர குலத்தவர்கள். அரசர் பிரிதிவி மற்றும் சம்யுக்தா இருவரும் காதல் கொண்டனர். ஆனால் கன்னோசி மன்னர் செயசந்திரன் இருவரின் காதலை ஏற்றுத் திருமணம் செய்து வைக்க மறுத்துவிட்டார். அத்துடன் நில்லாது சம்யுக்தாவிற்கு திருமண சுயம்வரம் உறுதி செய்தார். சுயம்வரத்திற்குப் பிரிதிவிராஜ் சௌகானைத் தவிர மற்ற இளவரசர்களுக்கு அழைப்பு விடுத்தார். இதனைக் கேள்விப்பட்ட பிரிதிவிராஜ் சௌகான் மிக்க கோபம் கொண்டு, கன்னோசியிலிருந்து சம்யுக்தாவைக் கடத்திச் சென்று, கோலாகலமாகத் திருமணம் செய்து கொண்டார்.  

## சம்யுக்தாவின் மரணம்
கோரி முகமது தில்லியின் மீது முதலில் படையெடுப்பு செய்தபோது பிரிதிவிராஜன் வென்றார். ஆனால் அவனைக் கொல்லாமல் மன்னித்துவிட்டார்.அடுத்தமுறை கோரி முகமது படையேடுப்பின் போது பிரிதிவிக்கு எதிராகக் கோரியின் படையில் இம்முறை பிரிதிவியின் மனைவி ராணி சம்யுக்தாவின் தந்தையின் படையும் சேர்ந்து போரிட்டதால் வீரமரணம் அடைந்தார் மாமன்னர் பிரிதிவி அவரது மரணம் தெரிந்ததும் ராணி சம்யுக்தா தற்கொலை செய்து கொண்டார்.  

## ராணி சம்யுக்தா திரைப்படம்
தமிழ்நாட்டில் எம்.ஜி.ஆர் நடித்த ராணி சம்யுக்தா என்ற திரைப்படம் 1962-இல் வெளிவந்தது. சம்யுக்தா - பிரிதிவிராஜ் காதல் கதை குறித்துத் தொலைக்காட்சி (ஸ்டார் பிளஸ்) தொடர்கள் வெளிவந்தது. மேலும் ராணி சம்யுக்தா என்ற பெயரில் பல வரலாற்றுப் புதினங்கள் வெளியாயின.  

## இதனையும் காண்க
- செயசந்திரன்
- பிருத்திவிராச் சௌகான்
# கோவன்


**கோவன்** என்பவர் மக்கள் கலை இலக்கிய கழகத்தை சேர்ந்த நாட்டுப்புறக் கலைஞர், பாடகர், சமூகச் செயற்பாட்டாளர். இவர் இசையமைத்து பாடிய *மூடு டாஸ்மாக்கை மூடு* பாடலில் இவர் ஜெயலலிதா அரசை விமர்சித்து இருந்தார். இதனால் "இந்தியத் தண்டனைச் சட்டம் 124-ஏ (தேச துரோகம்), 153-ஏ (சமூகத்தில் இரு பிரிவினரிடையே மோதல் ஏற்படுத்துதல்), 505 (1) பி, சி (வதந்திகளை பிரசுரித்து, பரப்பி மக்களை அரசுக்கு எதிராகச் செயல்படும்படி தூண்டுவது) போன்ற பிரிவுகளின் கீழ் வழக்கு பதிவு செய்யப்பட்டு" இணையக் குற்றக் காவல் துறையால் (Cyber Crime Police ) கைது செய்யப்பட்டார்.  

ஒரு நாட்டுப்புறப் பாடகர் முதலைச்சரை விமர்சித்துப் பாடியதற்காக துரோக வழக்குத் தொடர்ப்பட்டு கைது செய்யப்பட்டதை கல்வியாளர்கள், செயற்பாட்டாளர், பல அரசியல் வாதிகள் கடுமையாக விமர்சித்து உள்ளார்கள். தமிழக பாஜக கோவன் கைது செய்யப்பட்டது சரியே என்று கூறியுள்ளது.  

கோவன் கைது செய்தது அபத்தமானது என்றும், கோவனின் கருத்து வெளிப்பாட்டுச் சுதந்திரத்தை தமிழ்நாடு அரசு மதிக்க வேண்டும் என்று இந்திய பன்னாட்டு மன்னிப்பு அவையின் செயற்பாட்டாளர் Abhirr V P தெரிவித்துள்ளார். எந்த ஒரு சட்டம் எழுத்தாளர்களை, ஓவியர்களை, பாடகர்களைச் சிறையில் வைக்க மீண்டும் மீண்டும் பயன்படுத்தப்படுகிறது. அந்தச் சட்டத்துக்கு மக்களாட்சியில் இடமில்லை. உடனடியாகத் திரும்பப்பெறவேண்டும் என்று மனித உரிமைகள் கண்காணிப்பகத்தின் தெற்கு ஆசிய இயக்குநர் மீனாக்சி கங்குலி (Meenakshi Ganguly) அவர்கள் தெரிவித்துள்ளார்.
# கம்சி குணரத்தினம்


**கம்சி குணரத்தினம்** (*Kamzy Gunaratnam*) என அழைக்கப்படும் **கம்சாயினி குணரத்தினம்** (*Khamshajiny Gunaratnam*, பிறப்பு: 27 மார்ச் 1988) இலங்கைத் தமிழ் பின்புலம் கொண்ட நோர்வே தொழிற் கட்சி அரசியல்வாதி ஆவார். 2021 நோர்வே நாடாளுமன்றத் தேர்தலில் இவர் ஒசுலோ தொகுதியின் தொழிற் கட்சியின் இரண்டாவது வேட்பாளராக நியமிக்கப்பட்டு தேர்தலில் வெற்றி பெற்று நாடாளுமன்றம் சென்றார். இவர் ஒசுலோ மாநகரத்தின் துணை முதல்வராக 2015 முதல் 2021 வரை பதவியில் இருந்தார்.  

## வாழ்க்கைக் குறிப்பு
கம்சியின் இயற்பெயர் கம்சாயினி. இவர் இலங்கையின் வடக்கே யாழ்ப்பாணத்தில் கந்தர்மடம் என்ற ஊரில் பிறந்தவர். தனது மூன்றாவது வயதில் 1991 இல் பெற்றோருடன் புலம் பெயர்ந்து நோர்வே சென்றார்.. இவர் ஒசுலோ பல்கலைக்கழகத்தில் சமூகப் புவியியலில் பட்டம் பெற்றவர். 2011 ஆம் ஆண்டில் இடம்பெற்ற நோர்வே தீவிரவாதத் தாக்குதலில் இருந்து உயிர் தப்பியவர். இவர் தாக்குதல் நடைபெற்ற தீவில் இருந்து கடலில் நீந்தி வந்து உயிர் தப்பினார்.  

## அரசியலில்
கம்சாயினி தொழிற்கட்சியின் ஒசுலோ மாநகரக் கிளை துணைத் தலைவராகவும், இளைஞர் பிரிவுத் தலைவராகவும் உள்ளார். ஒசுலோ மாநகர சபையின் உறுப்பினராக 2007 தேர்தலில் போட்டியிட்டு வெற்றி பெற்று முதன் முதலாக மாநகரசபை உறுப்பினரானார். 2015 அக்டோபர் 21 இல் ஒசுலோ மாநகரசபையின் துணை முதல்வராகப் பதவியேற்றார். 2021 நோர்வே நாடாளுமன்றத் தேர்தலில் தொழிற்கட்சி, தலைநகர் ஒசுலோவில் நிறுத்திய வேட்பாளர்களில், பிரதமர் பதவிக்கான வேட்பாளருக்கு அடுத்த இடத்தில் கம்சியை நிறுத்தியதன் மூலம் அவரது நாடாளுமன்றப் பதவியை உறுதி செய்தது. 2021 செப்டம்பர் 13 இல் நடைபெற்ற தேர்தலில் கம்சி வெற்றி பெற்று நாடாளுமன்றத்திற்குத் தெரிவு செய்யப்பட்டார். இவர் தனது பதவியை 2021 அக்டோபர் 1 இல் ஏற்றுக் கொண்டார்.
# புளோரின் நைட்ரேட்டு


**புளோரின் நைட்ரேட்டு** *(Fluorine nitrate)* என்பது FNO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நைட்ரிக் அமிலத்தின் நிலைப்புத் தன்மையற்ற வழிப்பொருளான இச்சேர்மம் அதிர்ச்சியாலேயே பாதிக்கப்படும் தன்மை கொண்டதாகும், நிலைப்புத்தன்மை இல்லாத காரணத்தால் புளோரின் நைட்ரேட்டு பெரும்பாலும் தேவைக்கேற்ப குளோரின் நைட்ரேட்டிலிருந்து தயாரித்துக் கொள்ளப்படுகிறது.
# தொழிற் கட்சி (நோர்வே)



**தொழிற் கட்சி** (*Labour Party*, ) நோர்வேயின் சமூக-சனநாயக அரசியல்கட்சி ஆகும். இது முன்னாளில் ஆளும் சிவப்பு-பச்சை கூட்டணியின் ஓர் அங்கமாக இருந்தது. இதன் முன்னாள் தலைவர் இயென்சு சுடோல்ட்டென்பர்க் நோர்வேயின் பிரதமராகப் பதவியில் இருந்தார்.  

தொழிற்கட்சி அதிகாரபூர்வமாக சமூக சனநாயகக் கோட்பாடுகளைக் கொண்டுள்ளது. 1930களில் இருந்து இதன் குறிக்கோளுரை "அனைவரும் பங்குபற்றலாம்" என்பதாகும். வரிகள் மற்றும் தீர்வைகள் மூலம் பலமான நலப்பணி அரசு ஒன்றை உருவாக்குவதை இக்கட்சி பாரம்பரியக் கொள்கைகளாகக் கொண்டுள்ளது. 1980களில் இருந்து சமூக சந்தைப் பொருளாதாரத்தை தனது கொள்கைகளில் சேர்த்துள்ளது. இதன் மூலம் அரசு-சொத்துக்கள் மற்றும் சேவைகளைத் தனியார்மயமாக்கல், வளர்விகித வரிகளைக் குறைப்பது போன்றவற்றுக்கு ஆதரவளிக்கின்றது.
# புளோரின் பெர்குளோரேட்டு



**புளோரின் பெர்குளோரேட்டு** *(Fluorine perchlorate)* என்பது FClO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புளோரின், குளோரின் மற்றும் ஆக்சிசன் சேர்ந்து உருவாகும் இவ்வாயு நிலைப்புத் தன்மையற்ற ஒரு வாயுவாகும். தன்னிச்சையாக வெடிக்கும் இயல்பும் ஊடுருவும் நெடியும் கொண்ட இவ்வாயுவின் வாய்ப்பாட்டை FOClO<sub>3</sub> என்றும் எழுதுகிறார்கள்.  

## தயாரிப்பு
பெர்குளோரிக் அமிலத்துடன் புளோரின் சேர்த்து வினைப்படுத்தி புளோரின் பெர்குளோரேட்டு தயாரிக்கப்படுகிறது.  

:<math>\rm \ F_2 + HClO_4 \rightarrow FClO_4 + HF</math>  

நான்குபுளோரோ அம்மோனியம்பெர்குளோரேட்டை வெப்பச் சிதைவுக்கு உட்படுத்தி புளோரின் பெர்குளோரேட்டு தயாரிப்பது மற்றோரு தயாரிப்பு முறையாகும். இம்முறையில் தூய்மையான புளோரின் பெர்குளோரேட்டு கிடைக்கிறது. இதை வெடிக்கவிடாமல் மாற்றியமைக்க உறையச் செய்து பயன்படுத்துகிறார்கள்.  

:<math>\rm \ NF_4ClO_4 \xrightarrow{\Delta} NF_3 + FClO_4</math>  

## அமைப்பு

புளோரின் பெர்குளோரேட்டு, பெர்குளோரிக் அமிலத்துடன் ஒத்த அமைப்புச் செயலியாக இல்லை. ஏனெனில், புளோரின் அணு நேர்மின் சுமையுடன் இருப்பதில்லை. இதில் ஆக்சிசன் அணுவானது இதனுடைய எலக்ட்ரான் கவர்திறன் காரணமாக 0 என்ற அரிய ஆக்சிசனேற்ற நிலையில் காணப்படுகிறது. ஆக்சிசனின் எலக்ட்ரான் கவர்திறன் குளோரினை விடவும் அதிகமானது ஆனால் புளோரினை விடவும் குறைவானது.  

## பாதுகாப்பு

புளோரின் பெர்குளோரேட்டு ஒர் ஆபத்தான மற்றும் எதிர்பாராத தொடர்வினைகளில் பங்கேற்கும் ஒரு வேதிப்பொருளாகும். சக்ப்பிணைப்புச் சேர்மமான இதில் குளோரின் +7 என்ற ஆக்சிசனேற்ற நிலையில் மிகவும் கிளர்வுடைய O-F பிணைப்புடன் காணப்படுகிறது. கரிமச் சேர்மங்கள் போன்ற ஆக்சிசன் இறக்கிகள் மிகக்குறைவான அளவில் சேர்க்கப்பட்டாலும் இதை வெடிக்கச் செய்யமுடியும். இதன் விளைவாகத் தோன்றும் வேதிப்பொருட்களில் ஆக்சிசன் ஆலைடுகள், உப்பீனியிடைச் சேர்மங்கள் மற்றும் சில தீங்கு விளைவிக்கும் பொருட்களும் அடங்கும்.  
முன்னோடிச் சேர்மங்கள் கவனக்குறைவாகக் கலக்கப்படும் விபத்தில் கூட இச்சேர்மம் உருவாகிவிடும். எனவே அதிக கவனத்துடன் இதைக் கையாள வேண்டும்.  

## வினைகள்
FClO<sub>4</sub> ஒரு வலிமையான ஆக்சிசனேற்றி ஆகும். இது அயோடைடு அயனியுடன் வினைபுரிகிறது:  

:FOClO<sub>3</sub> + 2I<sup>−</sup> → ClO<sub>4</sub><sup>−</sup> + F<sup>−</sup> + I<sub>2</sub>  

FClO<sub>4</sub>, நான்குபுளோரோ எத்திலீன் உடனும் வினைபுரிகிறது.:  

:CF<sub>2</sub>=CF<sub>2</sub> + FOClO<sub>3</sub> → CF<sub>3</sub>CF<sub>2</sub>OClO<sub>3</sub>  

தனிநிலை உறுப்பு கூட்டு வினைகளிலும் இது பங்கேற்கிறது.
# நரகத்திற்கான கதவு


**நரகத்திற்கான கதவு** *(Door to Hell)* அல்லது **தர்வாசா வாயுப் பள்ளம்** *(Darvaza gas crater)* என வர்ணிக்கப்படும் இது, மத்திய ஆசிய நாடான துருக்மெனிசுதானின் காராகும் பாலைவனப் பிராந்தியத்தில் அமைந்துள்ளது. இது, 1971 இல் பனோரமா எனும் பகுதியில் விஞ்ஞானிகளால் உருவாக்கப்பட்டதாகும். துருக்கிய மொழியில் காராகும் எனப்படும், கருப்பு மணல் பாலைவனப் பகுதியில் மெத்தேன் வாயுவை எடுக்கும் முயற்சியில் உருசியா விஞ்ஞானிகள் அதற்கான பணியில் ஈடுபட்டிருந்தனர். அதற்காக 230 அடி (70.104 மீ.) சுற்றளவில் மிகப்பெரிய சுரங்கம் தோண்டும் பணியை மேற்கொண்டனர். பணி நிறைவடையும் முன்பே 66 அடி (20.1168 மீ.) ஆழப் புதைகுழிபோல் உள்வாங்கி வாயுக்கள் கசியத்துவங்கியதாகவும், வளிமண்டலத்தில் கொடிய மெத்தேன் வாயுக்கள் கலப்பதைத் தடுப்பதற்காக உருசியா விஞ்ஞானிகளே தீ மூட்டிய தருணத்தில் எதிர்பாராதவிதமாகச் சுரங்கம் முழுவதும் தீப்பிடித்ததாக அறியப்படுகிறது.  

## புவியியல்
நரகத்திற்கான நுழைவாயில் என்றழைக்கப்படும் எரிவளிப் பெருங்குழி, தர்வாசா கிராமத்திற்கு அருகே அமைந்துள்ளது. இக்கிராமம் துருக்மெனிஸ்தான் தலைநகர் அசுகாபாத்தின் வடக்கு மத்தியப் பகுதியில் சுமார் 260 கிலோமீட்டர் (160 மைல்கள்) தூரத்தில் உள்ளது. இங்கே காணப்படும் எரிவாயுவின் இருப்பு விகிதம் உலகிலேயே மிகப்பெரிய ஒன்றாகக் கணிக்கப்படுகிறது. எரிவளிப் பள்ளத்திற்கு "நரகத்திற்கான கதவு" என்ற பெயர் உள்ளூர்வாசிகளால் வழங்கப்பட்டடுவதற்குக் காரணம், பாலைவனப் பிராந்தியத்தில் 70 மீட்டர்கள் (130 அடிகள்) விட்டமும், 60 மீட்டர்கள் (200 அடிகள்) அகலமும் கொண்ட பரப்பளவில் சுமார் 20 மீட்டர்(66 அடிகள்) ஆழத்தோடு மிகப்பிரமாண்ட பள்ளத்தாக்கில், இடைவிடாது தொடர்ந்து செம்மஞ்சள் நிறத்தில் தீச்சுவாலை உமிழ்ந்தபடி இருப்பதால் ஆகும்.  

## வரலாறு

1971 ஆம் ஆண்டு முதன்முதலாக, காராகும் பாலைவன பகுதியில் எண்ணெய் வயலென்று சோவியத் பொறியாளர்களால் அடையாளம் காணப்பட்டது. அது உண்மையில் ஒரு எண்ணெய் வயல் தளம்தான் என சந்தேகமடைந்தனர். பொறியாளர்கள் தேர்வு செய்த தளத்தின் அருகிலேயே கூடாரங்கள் அமைத்து, எண்ணெய் அளவை பரிசோதித்து மதிப்பீடு செய்ய துளையிடும் கருவிகள்கொண்டு துளையிடும் நடவடிக்கையில் ஈடுபட்டனர். துளையிட தொடங்கிய சிறிது நேரத்தில், முகாம்களின் கிழே பரந்த தரைபரப்பு உள்வாங்கி துளையிடும் கருவிகளும், மற்றும் கூடாரங்களும் சரிந்து மறைந்தது. பிறகுதான் பொறியாளர்கள் அறிந்தனர் எண்ணெய் வயலல்ல எரிவாயு காணப்படும் பகுதியென்பது.  

அருகில் உள்ள நகரங்களின் குகைவழி நச்சுதன்மை வாய்ந்த வாயுக்கள் வெளியேறுவதாக நினைத்த பொறியாளர்கள் தீயிட்டு அணைத்துவிட முயன்றனர். தீயின் வீரியமறிந்த பொறியாளர்கள் இது சிறந்த எரிவாயு எனவும், அது சில வாரங்களில் எரிந்து அணைந்துவிடும் என மதிப்பிட்டார்கள். ஆனால் தீயிட்டதிலிருந்து நாற்பது ஆண்டுகளுக்கும் மேலாக தொடர்ந்து எரிந்தவாறே உள்ளது.  

## உப தகவல்கள்

- துருக்மெனிஸ்தான் காராகும் பாலைவன எரிவளி பள்ளத்திலிருந்து வெளியாகும் தீப்பிழம்புகள், மஞ்சள் மற்றும் செம்மஞ்சள் வண்ண சுவாலைகளாகக் காணப்படுகின்றது.
- 1971ல் ஏற்பட்ட எரிவளி பள்ள தீக்கங்குகள் 40 ஆண்டுகளுக்கும் மேலாக தொடர்ந்து எரிந்தவாறே உள்ளதாக அறியப்படுகிறது.
- காராகும் பாலைவன பள்ளம் பிரபல சுற்றுலா தளமாக மாறியுள்ளது, கடந்த 5 ஆண்டுகளில் (2014 இன்படி) 50,000 சுற்றுலா பயணிகள் வந்து சென்றுள்ளனர்.
- எரிவளி பள்ளம் மொத்த பரப்பளவு சுமார் 5,350 மீ², இது ஒரு அமெரிக்க காற்பந்து களத்தின் அளவாகும்.
# கணினித்தமிழ் (நூல்)


**கணினித்தமிழ்** என்பது இல.சுந்தரம் என்பவர் எழுதிய ஒரு நூல் ஆகும். கணினி செயல்படும் வகைகளை எளிதில் புரிந்து கொள்ளவும், வன்பொருள், மென்பொருள், தொழில் நுட்பம் பற்றி அறிமுக நிலையில் தெரிந்துகொள்ளவும், தமிழ் மொழியை எவ்வாறு கணினிப்படுத்தலாம் என்பனவற்றையும், இணையத்தின் அடிப்படைகளை அறிந்து கொள்ளவும் இந்தப் புத்தகம் எழுதப்பட்டுள்ளது.  
இந்நூல் ஐந்து அலகுகளைக் கொண்டுள்ளது.  

### கணினியின் கட்டமைப்பும் செயல்பாடும்

கணினியின் கட்டமைப்பு, அதன் பாகங்கள், அவற்றின் செயல்கள், கணினியின் வன்பொருள், மென்பொருள், தொழில் நுட்பங்கள் போன்றவை விளக்கப்பட்டுள்ளன  

### கணினித்தமிழ் அடிப்படையும் பயன்பாடும்

கணினியில் தமிழைப் பயன்படுத்தும் வழி வகைகளையும் மென்பொருள்களை பெறும் முறைகள் தமிழைத் தட்டச்சு செய்யும் முறைகள் ஆகியன பற்றியும் விரிவாக எழுதியுள்ளார் ஆசிரியர்.  

### தமிழ் மென்பொருள் வகைப்பாடும் வளர்ச்சியும்

தமிழ் மென்பொருகள் தோன்றிய வரலாறு சொற்பிழைத் திருத்தி சந்திப் பழித் திருத்தி தமிழ்ச் சொல் சுட்டி இலக்கணப் பிழைத் திருத்தி ஆகியன பற்றியும் இணையத்தில் தமிழ், பேச்சு எழுத்து மாற்றி, ஒளி எழுத்து உணரி, கையெழுத்துணரி பற்றியும் எழுதப் பட்டுள்ளன  

### இணையமும் தமிழ்ப் பயன்பாடும்

இணையத்தின் அடிப்படைப் பயன்கள், இணைய தள முகவரிகள், வலைப்பூக்கள், மின்நூல்கள் ஆக்கம், அச்சு நூல்கள் வாங்குவதற்கு உதவும் இணைய நூல் அங்காடிகள், கையடக்கக் கணினி, செல்பேசி, மின்நூல் படிப்பான் ஆகியன தொடர்பான செய்திகள் இந்நூலில் உள்ளன.  

### இணையவழிக் கற்றலும் கற்பித்தலும்

இணையத்தின் வழியாக தமிழ்க் கல்வியைக் கற்றுக் கொள்ளவும் பிறருக்குக் கற்பிக்கவும், இணைய வழிக் கலந்துரையாடல், இணையநூலகப் பயன்பாடு, மின் கற்றலின் பண்புகள், வகைகள், பயன்கள் முதலியனவும் விளக்கப்பட்டுள்ளன. முகநூல், டுவிட்டர், இசுகைப் மின் வணிகம், விக்கிப்பீடியா, நிகழ்பதிவு (வாட்சப்) யூ டியூப், லிங்கிடின் ஆகியன பற்றியும் எழுதியிருக்கிறார் ஆசிரியர்.  
இப்புத்தகத்தின் இறுதியில் ஐந்து இணைப்புகள் சேர்க்கப்பட்டுள்ளன.  

- கலைச் சொற்கள்
- சொல் விரிவாகங்கள்
- கோப்புகளின் விரிவாக்கங்கள்
- குறுக்கு விசைகள்
- துணை நூல் பட்டியல்

இப்புத்தகம் விகடன் பிரசுரத்தாரால் வெளியிடப்பட்டுள்ளது. மு. பொன்னவைக்கோ, ந. தெய்வசுந்தரம், வெ. கிருட்டிணமூர்த்தி ஆகிய கணினி அறிஞர்கள் இந்நூலுக்கு அணிந்துரை வழங்கியுள்ளனர்.  

## சான்று

கணினித்தமிழ், ஆசிரியர்: இல.சுந்தரம், விகடன் பிரசுரம்,அண்ணா சாலை, சென்னை-600002
# வார்ப்புரு:Infobox oil field


| caption = }  

| image2 =  

| label1 = நாடு  
| data1 = }  

| label2 = பிரிவு  
| data2 = }  

| label3 = Location/block  
| data3 = }  

| label4 = அமைவிடம்  
| data4 = }  
| class4 = label  

| label5 = Block  
| data5 = }  

| label6 = அக்கரை/இக்கரை  
| data6 = }  

| label7 = ஆள்கூறுகள்  
| data7 =  

| class9 = note  
| label9 = இயக்குபவர்  
| data9 = }  

| label10 = உரிமையாளர்  
| data10 = }  

| label11 = பங்குதாரர்  
| data11 = }  

| label12 = Service contractor  
| data12 = }  

| header13 = }}}}}}}}}|வரலாறு}}  

| label14 = கண்டுபிடிப்பு  
| data14 = }  

| label15 = வளர்ச்சி ஆரம்பம்  
| data15 = }}  

| label17 = உற்பத்தி ஆரம்பம்  
| data17 = }}}  

| label18 = Peak of production  
| data18 = }}}  

| label19 = Peak year  
| data19 = }  

| label21 = கைவிடப்படல்  
| data21 = }}  

| header22=  

| label24 = தற்போதைய எண்ணெய் உற்பத்தி  
| data24 = }  

| label26 = தற்போதைய எண்ணெய் உற்பத்தி ஆண்டு  
| data26 = }}  

| label30 = தற்போதைய எரிவாயு உற்பத்தி  
| data30 = }  

| label32 = Year of current production of gas  
| data32 = }  

| label33 = Peak of production (oil)  
| data33 =  

| label34 = Peak of production (oil; tonnes per year)  
| data34 = }  

| label35 = Peak of production (gas)  
| data35 =  

| label36 = Peak of production (gas)  
| data36 = }  

| label37 = Peak of production (gas; billion cubic meters per year)  
| data37 = }  

| label40 = Estimated oil in place  
| data40 = }  

| label41 = Recoverable oil  
| data41 = }  
| label42 = Recoverable oil (million tonnes)  
| data42 = }  

| label44 = Estimated gas in place  
| data44 = }  

| label46 = Recoverable gas  
| data46 =  

| label48 = Producing formations  
| data48 = }}  

}}<noinclude>  

</noinclude>
# ஆலமரத்துப்பட்டி (திண்டுக்கல் மாவட்டம்)



**ஆலமரத்துப்பட்டி** (*Alamarathupatty*) இந்தியாவின் தமிழ்நாடு மாநிலம் திண்டுக்கல் மாவட்டம் ஆத்தூர் வட்டத்தில் உள்ள ஒரு கிராமம். இக்கிராமம் திண்டுக்கல்-மதுரை தேசிய நெடுஞ்சாலையில் (NH-7), திண்டுக்கல்லில் இருந்து 7 கி.மீ தொலைவில் அமைந்துள்ளது. இது ஓர் ஊராட்சி ஆகும்.  

## புவியியல்
இவ்வூரின் அமைவிடம் <span>[//tools.wmflabs.org/geohack/geohack.php?pagename=%E0%AE%86%E0%AE%B2%E0%AE%AE%E0%AE%B0%E0%AE%A4%E0%AF%8D%E0%AE%A4%E0%AF%81%E0%AE%AA%E0%AF%8D%E0%AE%AA%E0%AE%9F%E0%AF%8D%E0%AE%9F%E0%AE%BF&params=10.311759_N_77.940788_E_ <span><span title="Maps, aerial photos, and other data for this location"><span>10°18′42″N</span> <span>77°56′27″E</span></span></span><span>﻿ / ﻿</span><span><span title="Maps, aerial photos, and other data for this location">10.311759°N 77.940788°E</span>﻿ / <span>10.311759; 77.940788</span></span>][//tools.wmflabs.org/geohack/geohack.php?pagename=%E0%AE%86%E0%AE%B2%E0%AE%AE%E0%AE%B0%E0%AE%A4%E0%AF%8D%E0%AE%A4%E0%AF%81%E0%AE%AA%E0%AF%8D%E0%AE%AA%E0%AE%9F%E0%AF%8D%E0%AE%9F%E0%AE%BF&params=10.311759_N_77.940788_E_]</span> ஆகும். கடல் மட்டத்தில் இருந்து இவ்வூர் சராசரியாக 309 மீட்டர் உயரத்தில் இருக்கின்றது.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 3,717 மக்கள் வசிக்கின்றார்கள். இந்திய மக்கள் தொகை கணக்கெடுப்பின்படி 1,861 ஆண்கள், 1,856 பெண்கள் ஆவார்கள். ஆலமரத்துப்பட்டி மக்களின் சராசரி கல்வியறிவு 80.57% ஆகும். இது இந்திய தேசிய சராசரி கல்வியறிவான 77.41% விட கூடியதே.
# சகா குடியரசு


## புவியியல்

- எல்லைகள்:
- உருசியாவின் உள்பிராந்தியங்களான: சுகோட்டா தன்னாட்சி பிராந்தியத்திற்கான எல்லைப்குதி (660 கி.மீ.) , காதன் ஒப்லாஸ்து (1520 கி.மீ.), கபரோவ்ஸ்க் பிரதேசம் (2130 கி.மீ.), அமுர் ஒப்லாஸ்து, சபையகலகி பிரதேசம், இர்கூத்ஸ்க் ஒப்லாஸ்து, கிராஸ்நாயர்ஸ்க் பிரதேசம் ஆகிய பகுதிகளுடன் தன் எல்லையை பகிர்ந்து கொள்கிறது.
- கடல் எல்லை; ஆர்க்டிக் பெருங்கடல் ( லப்டேவ் கடல் மற்றும் கிழக்கு சைபீரிய கடல் உட்பட).
- உயர்ந்த இடம் ; பீக் பொபிடா (3,003 மீ), மஸ்-கயையா மலைச் சிகரம் (2959 மீ அல்லது 3,011 மீ)
- அதிகபட்ச வடக்கு> தெற்கு தொலைவு : 2,500 கி.மீ. (1,600 மைல்)
- அதிகபட்ச கிழக்கு > மேற்கு தொலைவு: 2000 கி.மீ. (1,200 மைல்)
யாகுட்டியா வடபகுதியில் ஹென்ரெய்ட்டா தீவு பகுதியையும், லப்டேவ் கடல், கிழக்கு சைபீரிய கடல், ஆர்க்டிக் பெருங்கடல். ஆகியவற்றைத் தழுவியபடி உள்ளது. வட கோளத்தில் உள்ள இந்த கடல்பகுதி குளிராகவும், பனிசெரிந்தும் காணப்படுபவை. ஆண்டில் 9-10 மாதங்கள் பனி மூடியே காணப்படும்.  
## கனிம வளங்கள்
இப்பகுதி கனிமவளம் மிக்க பகுதியாகும் இங்கு நிலத்தில் எண்ணெய், இயற்கை எரிவாயு, நிலக்கரி, வெள்ளி, வெள்ளீயம்,தங்குதன் போன்ற பல கனிமங்கள் உள்ளன உருசியாவில் வெட்டப்படும் வைரங்களில் 99% இந்த குடியரசிலேயே வெட்டப்படுகிறது. இது உலக வைரத் தேவையை 25% பூர்த்தி செய்கிறது.  

## காலநிலை
யாகுட் அதன் காலநிலை கொண்டு சிறப்பாக அறியப்படுகிறது, இதன் உச்ச அளவு குளிரால் வட கோளத்தில் மிகவும் குளிரான பிரதேசமாக இருக்கிறது. மிகக் குறைந்த வெப்பநிலையை எப்போதும் கொண்டிருக்கும் இங்கே உள்ள பதிவுகள் காட்டுகின்றன. வட கோளத்தின் குளிரான, வெப்பநிலையாக -67,8 பாகை செல்சியஸ் (-90.0 ° பா), 1892 ஆம் வருடம் பதியப்பட்டுள்ளது, மேலும் இதுபோன்ற குறைந்த வெப்பநிலை -71,2 ° செ (-96.2 பா) 1926 ஆம் ஆண்டு நிலவியது.  

- சராசரி சனவரி வெப்பநிலை: -28 டிகிரி செல்சியஸ் (-18 ° பா) வரை (கடற்கரைப்பகுதிகளில் -47 டிகிரி செல்சியஸ் (-53 ° பா) நிலவுகிறது.
- சராசரி சூலை மாத வெப்பநிலை: +19 பாகை செல்சியஸ் (66 டிகிரி பாரன்ஹீட்) (கடற்கரைப் பகுதிகளில் +19 °செ (66 °பா) என வெப்பநிலை நிலவுகிறது. என்றாலும், மிகவும் வெப்பமான நாளாக யாகூட்டில் ஒரு சூலை மாதப்பதிவில் +38.4 பாகை செல்சியஸ் (101.1 ° பா) வரை) வரை பதிவானது.
- ஆண்டு சராசரி ஆண்டு மழை : 700 மி.மீ (மத்தியப் பகுதிகளில்). .200மிமீ (கிழக்கு யாகுட் மலைகளில்)
# குஞ்சுண்ணி


**குஞ்சுண்ணி** ( மே 10, 1927—மார்ச்சு 2, 2006) மலையாளக் கவிஞர் ஆவார். குழந்தைகளுக்கான பாடல்கள் நிறைய எழுதினார். குஞ்சுண்ணி மாசுட்டர் என்றும் அறியப்படும் இவர் பல இலக்கிய விருதுகள் பெற்றார். இவர் மிக எளிமையாக வாழ்ந்தவர். இவர் பல தலைமுறை எழுத்தாளர்களுக்கு வழிகாட்டியாக விளங்கியவர்.  

## இளமைக் காலம்
குஞ்சுண்ணி திருச்சூரில் வாலப்பாடு என்னும் ஒரு சிற்றுரில் பிறந்தார். தந்தை நீலகண்ட மூசாத்து, தாய் அதியாத்து நாராயணி அம்மா.  
சேலரிப் பள்ளியில் தம் ஆசிரியர் பணியைத் தொடங்கிய குஞ்சுண்ணி கோழிக்கோடு இராமகிருட்டினா சேவாசிரம உயர்நிலைப் பள்ளியில் 1953 இல்  
சேர்ந்தார். 1982 ஆம் ஆண்டு வரை பணி செய்த இவர் ஒய்வு பெற்ற பிறகும் எளிமை எண்ணம் மேலோங்கிய காரணத்தால் ஆசிரமத்திலேயே வாழ்ந்து வந்தார்.  

## இலக்கியப்பணி

மாத்ரு பூமி என்னும் வார இதழில் குட்டீட்டன் என்னும் புனை பெயரில் குழந்தைகளுக்கான படைப்புகளை எழுதி வந்தார். இளம் எழுத்தாளர்களுக்கு இலக்கியம் குறித்தும் படைப்புகள் பற்றியும் சொல்லிக் கொடுத்தார். கமலுதின் மொகமது மசித் என்பவர் இயக்கிய பூமிக்கீதம் என்னும் திரைப்படத்தில் நடித்தார். குஞ்சுண்ணி தம் வாழ்க்கை வரலாற்றை என்னிலூடெ என்ற புத்தகத்தில் எழுதினார். இப்புத்தகம் நகைச் சுவைக்கும் எளிமைக்கும் பேர் போன ஒன்று. 1987 இல் தம் சொந்த ஊருக்குத் திரும்பிய பின்னர் சமூகப் பண்பாட்டுத் தளங்களில் செயல்பட்டார். மயில் பீலித் துண்டும் வல பொட்டுகளும் என்ற ஆவணப் படத்தில் கிருட்டிண நம்பூதிரி வேடத்தில் நடித்தும் இருக்கிறார்.  

## இறப்பு
இவர் 2006 மார்ச்சு 26 இல் தன் மூதாதையர் வீட்டில் இறந்தார்.  

## விருதுகள்

- கேரளா சாகித்திய அகாதமி விருதுகள் (1974, 1984)
- மாநில நிறுவன குழந்தைகள் இலக்கிய விருது (1982)
- கேரளா சாகித்திய அகாதமி வாணாள் சாதனை விருது (1988)
- மாநில நிறுவன குழந்தைகள் இலக்கிய வாணாள் சாதனை விருது (2002)
- வழக்குன்னுவம் விருது (2002)
- வி.ஏ கேசவன் நாயர் விருது (2003)
- டோம்யஸ் விருது
# 1641



**1641** (**MDCXLI**) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- ஜனவரி 4 - பிலிப்பீன்சின் பார்க்கர் சுழல்வடிவ எரிமலை வெடித்தது.
- சூலை 12 - போர்த்துகல்லும் டச்சுக் குடியரசும் ஹேக் உடன்பாட்டை எட்டின. ஆனாலும், இரு நாடுகளும் உடன்பாட்டை ஒழுகாததால், டச்சு ஆட்சியில் இருந்த போர்த்துக்கீசக் குடியேற்ற நாடுகளான பிரேசில், அங்கோலாவில் மாற்றம் ஏதும் ஏற்படவில்லை.
- அக்டோபர் 23 - ஐரியக் கத்தோலிக்கர் ஆங்கிலேய நிருவாகம், மற்றும் ஸஇசுக்கொட்டியக் குடியேறிகளுக்கு எதிராக கிளர்ச்சியை ஆரம்பித்தனர்.
- டச்சுக்கள் நாகசாகி அருகே டெஜிமா என்ற வணிகக் குடியேற்றத்தை ஆரம்பித்தனர்.
- மலாக்காவில் இருந்து போர்த்துக்கீசர் டச்சுக்களினால் வெளியேற்றப்பட்டனர்.
- பெரும் கொள்ளைநோய் வடக்கு, மத்திய சீனாவில் பரவியது. பெருந்தொகையானோர் உயிரிழந்தனர்.

## பிறப்புகள்
- பெப்ரவரி 8 - ரொபர்ட் நொக்ஸ், பிரித்தானியக் கிழக்கிந்தியக் கம்பனியின் ஆங்கிலேய கப்பல் மீகாமன் (இ. 1720)

## இறப்புகள்
- சனவரி 3 - செருமையா அராக்சு, ஆங்கிலேய வானியலாளர் (பி. அண். 1618)
# சுகுமி


**சுகுமி** (*Sukhumi* அல்லது *Sokhumi*, , *சுகும்*) மேற்கு சியார்சியாவின் நகரமும், கருங்கடல் பகுதியில் உள்ள சர்ச்சைக்குரிய அப்காசியாவின் தலைநகரமும் ஆகும். 1990களின் ஆரம்பத்தில் இடம்பெற்ற சியார்சிய-அப்காசியப் பிரச்சினையில் இந்நகரம் பெரிதும் பாதிப்படைந்திருந்தது.  

சுகுமி நகரம் கருங்கடலின் கிழக்குக் கரையில் அமைந்துள்ளது. துறைமுகமாகவும், முக்கிய தொடருந்து சந்தியாகவும் செயல்படும் சுகுமி ஒரு முக்கிய சுற்றுலாத் தலமும் ஆகும். கடற்கரைகள், உடல்நல நிலையங்கள், கனிம மருத்துவ நீரூற்றுகள், கொண்ட இந்நகர் வெப்பமண்டலங்களின் ஒரப்பகுதிகளைச் சார்ந்த காலநிலையைக் கொண்டது. இங்குள்ள தாவரவியல் பூங்கா 1840 ஆம் ஆண்டில் நிறுவப்பட்டது.  

அப்காசிய அரசுப் பல்கலைக்கழகம், சுகும் திறந்த கல்விக்கழகம் ஆகிய அறிவியல் ஆய்வுக் கல்வி நிலையங்கள் இங்குள்ளன. 1945 ம்தல் 1954 வரை இங்குள்ள இலத்திரனியற்பியல் ஆய்வுகூடம் சோவியத் அணுவாயுதங்கள் தயாரிப்பில் ஈடுபட்டிருந்தன.
# அரசினர் மகளிர் கல்லூரி, கும்பகோணம்



**அரசினர் மகளிர் கலைக் கல்லூரி, கும்பகோணம்** (Government Arts College for Women, Kumbakonam) என்பது இந்தியாவின் தமிழ்நாட்டில் கும்பகோணத்தில் தன்னாட்சி அனுமதியுடன் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1963-ஆம் ஆண்டில் தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) பி+ தகுதியுடன் (2007-ஆம் ஆண்டில்) செயற்பட்டு வருகிறது. 2013-ஆவது ஆண்டினை இக்கல்லூரி தனது பொன்விழா ஆண்டாகக் கொண்டாடியது.  

## வழங்கும் படிப்புகள்
இக்கல்லூரியில் இருசுழற்சி முறையில் பின்வரும் படிப்புகள் வழங்கப்படுகின்றன.  

### முதுநிலைப் படிப்புகள்
1. ஆங்கிலம்
1. இயற்பியல்
1. கணிதம்
1. கணினி அறிவியல்
1. புவியியல்
1. பொருளியல்
1. வணிகவியல்
1. வரலாறு
1. விலங்கியல்
1. வேதியியல்

### இளநிலைப் படிப்புகள்
1. தமிழ்
1. ஆங்கிலம்
1. பொருளியல்
1. வேதியியல்
1. இளங்கலை வரலாறு
1. வணிகவியல்
1. புவியியல்
1. கணிதம்
1. கணினி அறிவியல்
1. இயற்பியல்
1. விலங்கியல்

## இதனையும் காண்க
- தஞ்சாவூர் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# இராச இராசேசுவரி

**இராச இராசேசுவரி** (Raja Rajeswari) என்பவர் நியூயார்க்கு குற்றவியல் நீதி மன்றத்தின் நீதிபதியாகப் பதவியேற்ற இந்தியப் பெண்மணி ஆவார். சென்னை நகர் ஆழ்வார் பேட்டையில் வளர்ந்தவர்.  

## இளமைக் காலம்

இவருடைய தாயார் பத்மா ராமநாதன் நடனக் கலைஞர் மற்றும் ஆசிரியர். தந்தை ஓர் அலுவலகத்தில் மேலாளர். பதினாறு அகவையில் இராசராசேசுவரி அமெரிக்காவில் குடியேறினார். நியூயார்க்கில் ஒரு கலை நிகழ்ச்சியில் கலந்து கொள்ள வந்தவர் அங்கேயே நிலையாக வசிக்க வாய்ப்புகள் இவருக்கு ஏற்பட்டன.  

## சட்டப் பணி

புரூக்லின் சட்டப் பள்ளியில் சட்டம் படித்து வழக்கறிஞர் ஆனார். பதினாறு ஆண்டுகள் மாவட்ட நீதி மன்றத்தில் பணி ஆற்றினார். பல் வேறு நீதி மன்றங்களில் குற்றவியல் வழக்குகளில் அனுபவம் பெற்றார். 2015 ஆம் ஆண்டு ஏப்பிரல் 17 ஆம் பக்கலில் மாவட்ட உதவி நீதிபதி என்னும் பதவியை ஏற்றார். பாலியல் குற்ற வழக்குகளை உசாவி தீர்ப்புகள் வழங்கி வருகிறார். குழந்தைகள் மற்றும் பெண்கள் எதிர்கொள்ளும் சிக்கல்களைக் கவனித்து அவர்களுக்கு உதவி புரிகிறார். குழந்தைகள் பாலியல் வன்செயல்களில் ஈடுபட்டு குற்றம் செய்த கார்லோஸ் ரொசாரியோ வழக்கில் தீர்ப்பு வழங்கியதில் இராசராசேசுவரிக்குப் புகழ் கிடைத்தது.  

## பிற திறமைகள்

இராசராசேசுவரி பரத நாட்டியம் குச்சு புடி நடனம் ஆகியவற்றில் வல்லவர். அவருடைய தாயார் நடத்தும் ப்த்மாலாய நடன மன்றத்தின் நடன நிகழ்ச்சிகளில் கலந்து கொண்டு நடனம் ஆடியுள்ளார். இந்திய மொழிகளையும் தென்னாசிய மொழிகளையும் சரளமாகப் பேசுகிறார்  

## மேற்கோள்

http://www.thehindu.com/news/international/chennaiborn-raja-rajeswari-is-new-yorks-first-indianamerican-woman-judge/article7149985.ece  

http://www.firstpost.com/world/raja-rajeswari-appointed-new-york-citys-first-india-born-woman-judge-2218004.html  

http://www.thehindu.com/news/cities/chennai/nyc-judge-raja-rajeswari-acknowledges-the-chennai-connect/article7165659.ece
# மகாலிங்கேசுவரர் கோயில்


**மரகதவல்லி உடனுறை மகாலிங்கேசுவரர் கோயில்** என்பது தமிழ்நாட்டின், திண்டுக்கல் மாவட்டம், சாணார்பட்டி ஒன்றியம், தவசிமடை (624 304) கிராமத்தில் அமைந்துள்ளது. இங்கு **பரத்வாசர்** எனும் **பத்து அடி** உயரமுடைய முனிவர் வாழ்ந்து சமாதி அடைந்த இடம் என நம்பப்படுகிறது. அவருடைய சமாதி அங்குள்ளது. அவர் ஆன்மீக 'ஒடுக்கம்' அடைந்த இடமாதலால் இவ்விடம் 'ஒடுக்கம்' என்ற பெயரிலேயே அழைக்கப்பெறுகிறது. இராமர் தம் வனவாசத்தின் போது அனுமனோடு தன் உணவைப் பங்கிட வாழை இலையின் நடுவே 'கோடு' போட்டது இத்தலமே என்ற தொன் நம்பிக்கை மக்களிடம் உலவுகிறது.  

சிறுமலையின் அடிவாரத்தில் அமைந்த இக்கோயில் பன்னெடுங்காலமாக மரங்கள் அடர்ந்து, பல அரிய மூலிகைகளின் உறைவிடமாக இருந்தது. கடந்த பத்தாண்டுகளில் இக்கோயில் 'மகம்' நட்சத்திரத்துக்குரிய கோயிலாக உள்ளது. பிரதோசம் உட்பட சிவபெருமானுக்கு உகந்த நாட்களில் சிறப்பு வழிபாடுகள் நடத்தப் பெறுகின்றன. திண்டுக்கல் மாவட்டத்தின் பல பகுதிகளில் இருந்தும் மக்கள் இவ்வாலயத்திற்கு வருகை புரிகின்றனர்.
# வார்ப்புரு:Hebrew audio

}<noinclude>  

This template is meant for Hebrew text with *nikud* and audio – basically it's a bigger and serif font (although those who don't have Hebrew fonts will see Microsoft Sans Serif). The second parameter allows you to link to an audio file. Use the link parameter to add to the start.  

It is otherwise identical to .  

## Usage
Examples:  

<code></code>  

<code></code>  

</noinclude>
# ஹரியங்கா வம்சம்



கிழக்கு எல்லையில் மகத நாடு]]  

**ஹரியங்கா வம்சம்** (Haryanka dynasty) (ஆட்சி காலம்: கி மு 550 - 413) பிற்கால வேத காலத்திய மகத நாட்டை, பிரத்யோதா வம்சத்திற்கு பிறகு, ஆண்ட இரண்டாவது வம்சம் ஆகும். கி மு ஆறாம் நூற்றாண்டின் நடுப்பகுதியில் தோன்றிய இவ்வம்சம், ராஜகிரகத்தை தலைநகராகக் கொண்டு மகத நாட்டை ஆண்டது. பின்னர் ராஜகிரகத்திலிருந்து (தற்கால பிகாரின் தலைநகரான பாட்னாவிற்கு) தலைநகரத்தை பாடலிபுத்திரத்திற்கு மாற்றியது.  

ஹரியங்கா வம்சத்தை நிறுவியவர் பிம்பிசாரனின் தந்தை **பாட்டியா** ஆவார். மகதப் பேரரசில்  
அங்கம், கோசலம், காசி, மல்லம், வத்சம், குரு, வஜ்ஜி, பாஞ்சாலம், மத்சம் மற்றும் சூரசேனம் அடங்கியிருந்தன.  

ஹரியங்கா வம்சத்திற்கு பின் சிசுநாக வம்சம் மகத நாட்டை ஆண்டது.  

## ஹரியங்க வம்ச அரசர்கள்

### பிம்பிசாரன் (கி மு 546 – 494)
ஹரியங்கா வம்ச அரசன் பிம்பிசாரன் பல போர்களினால் மகத நாட்டை விரிவு படுத்தினான். கோசல நாட்டையும் திருமண உறவினால் மகதத்துடன் இணைத்தார்.  

மகாவீரரின் காலத்தில் வாழ்ந்த பிம்பிசாரன் கௌதம புத்தரிடம் முழு ஈடுபாடுடையவர் ஆவார். கி மு 491இல், தன் மகன் அஜாதசத்ருவால் சிறையில் பிடிக்கப்பட்டு, பின்னர் மரணதண்டனை விதிக்கப்பட்டார்.  

### அஜாதசத்ரு (கி மு 494 – 462)
பேரரசர் அஜாதசத்ரு, மகாவீரர் மற்றும் கௌதம புத்தர் காலத்தில் வாழ்ந்தவர்.கோசல நாடு, வஜ்ஜி நாடு மற்றும் லிச்சாவி போன்ற மகாஜனபாதம் என்றழைக்கப்படும் குடியரசு நாடுகளை வென்றார். பின்னர் காசி நாட்டை வென்றார்.  

### உதயணன் (கிமு 460 – 440)
உதயணன் காலத்தில் பாடலிபுத்திரம் உலகின் பெரிய நகரங்களில் ஒன்றானது. உதயன் ஒன்பது ஆண்டுகள் மகத நாட்டை ஆண்டான். இவனுக்குப் பின் அனுருத்திரன், முண்டன் மற்றும் நாகதாசகன் கி மு 413 வரை ஆண்டனர். பின்னர் மகத நாட்டை சிசுநாக வம்சத்தினர் ஆண்டனர்.  
## இதனையும் காண்க
- பிரத்யோதா வம்சம்
## அடிக்குறிப்புகள்
# பனமலை தாளகிரீசுவரர் ஆலயம்


**தாளகிரீஸ்வரர் ஆலயம்** (*Talagirisvara Temple*) தமிழ்நாட்டிலுள்ள, விழுப்புரம் மாவட்டம், பனமலை என்ற கிராமத்தில் அமைந்துள்ள ஒரு இந்துக் கோவில் ஆகும்.  

## அமைவிடம்
இவ்வாலயம் விழுப்புரம் மாவட்டத்தில் இருந்து செஞ்சி செல்லும் சாலையில் உள்ள பனமலை கிராம பஞ்சாயத்தில் அமைந்துள்ளது. பனமலை, செஞ்சியிலிருந்து 23கிலோமீட்டர் தொலைவில் உள்ளது.  

## வரலாறு
"தாள் " என்ற எழுது பனை மரத்தை குறிக்கும். பனை மரத்தை தலமரமாக கொண்ட சிவன் கோவில்களில் இதுவும் ஒன்று. இராசசிம்மன் என அழைக்கப்பட்ட இரண்டாம் நரசிம்ம பல்லவன் பல்லவ மன்னர்களுள் ஒருவன். மாமல்லபுரம் கடற்கரைக் கோயில், கைலாசநாதர் கோயில், பனமலை தாளகிரீசுவரர் கோயில் இவ்வரசனால் கட்டப்பட்டைவை.  

## பல்லவர் கால சுவர் ஓவியம்
இங்கு ஏழாம் நூற்றாண்டு கலையழகு மிக்க சுவர் ஓவியங்கள் சிதைந்த நிலையில் காணப்படுகின்றன. இக்கோயிலின் வடக்குத் துணைக் கருவறையில் இரு ஓவியங்கள் சிதைந்த நிலையில் காணப்படுகின்றன. இடது சுவரில் நடராசர் ஓவியம் ஏறக்குறைய அழிந்த நிலையில் உள்ளது. இதில் சிவன் வலது காலைத் தரையில் ஊன்றி, இடது காலை மண்டியிட்டு, இடக் கையை மார்புக்கு குறுக்கே வீசி, ஆடுவது போல் உள்ளார். இதை சந்தியா பாணி என குறிப்பிடுகின்றனர். இதன் எதிர்ச் சுவரில் நடராசரைப் பார்த்தபடி இருக்கும் பார்வதி வரையப்பட்டிருக்கிறார். பார்வதி இடது காலை மடித்துச் சுவரில் சாய்ந்து ஒற்றைக் காலில் நிற்பதுபோல் சித்தரிக்கபட்டுள்ளார். தலைக்கு மேலே ஒரு சிவப்பு குடை உள்ளது. பார்வதியின் தலை மஞ்சள் நிற கிரீட மகுடம் அழகு படுத்துகிறது. காதில் காதணி உள்ளது. நெற்றியில் சிவப்பு திலகம் உள்ளது. கழுத்தில் சுவடி, கண்டிகை போன்ற அணிகலன்கள் அழகூட்டுகின்றன. கணுக்கால் வரை நீண்டுள்ளதாக சிவப்புப் புடவை சிறு பூக்களோடு உள்ளது. கால்களை கொலுசு அழகூட்டுகிறது.
# டிஸ்மாலேண்ட்


**டிஸ்மாலேண்ட்** (Dismaland) என்பது பேங்க்சி என்னும் ஒரு ஓவியக் கலைஞரால் உருவாக்கப்பட்ட கண்காட்சி ஆகும். இது இங்கிலாந்தின் சோமர்செட் என்னும் ஊரில் இரண்டரை ஏக்கர் நிலத்தில் 58 கலைஞர்களின் கைவண்ணத்தில் அமைக்கப்பட்டது . இங்கு உள்ள காட்சிகள் அனைத்தும் கிண்டலும் பகடியுமாக சிந்திக்க வைக்கும் நோக்கில் அமைக்கப்பட்டன. இந்தக் கண்காட்சி தொடங்கும் வரை உள்ளூர் மக்கள் எவருக்கும் தெரியாமல் பேங்க்சி கமுக்கமாக வேலை செய்து முடித்தார்.  

ஊடகப் பசிக்குப் பலியான டயானாவை நினைவூட்டும் வகையில் 'சிண்ரெல்லாவின் மரணம்' என்ற பேரி டேல் சிலை, கள்ளத்தோணிகளை நினைவுப் படுத்தும் தண்ணீர் போட் சிற்பங்கள், மிக்கி மவுஸ் காது அணிந்த பெண், குழந்தைகளின் பாக்கட் செலவுக்கு 5 பவுன் வழங்கப்பட்டு ஒரு மாதத்திற்குள் 50 பவுன் திருப்பிச் செலுத்த வேண்டும் என்னும் அறிவிப்பு என பல்வேறு கிண்டல் கேலி செய்யும் காட்சிகள் உள்ளன. இக்காலத்தில் நிகழும் நுகர்வுக் கலாச்சாரம், அதிகாரம், பொருளியல் சூழ்நிலை, ஊடக வன்முறை, எந்திரக் கதியில் செல்லும் வாழ்க்கை முறை ஆகியவற்றை நயம் பட இடித்துரைக்கிறது இக்கண்காட்சி.  

## மேற்கோள்

## வெளியிணைப்புகள்

- http://www.bbc.com/news/uk-england-bristol-34364808
- http://www.theguardian.com/artanddesign/video/2015/aug/27/dismaland-watch-trailer-banksy-bemusement-park-weston-super-mare-video
# கேசாங்



**கேசாங்** (*Kaesong*; **Gaeseong**; ) என்பது வடகொரியாவின் தென் பகுதியில் உள்ள வட குவாங்கே மாகாணத்தின் ஒரு நகரமாகும். முன்பு இது, முன்னாள் நேரடியாக ஆட்சி நடத்தும் நகரமாகவும், கேசாங் தேபோங் மற்றும் அடுத்த கொர்யியா இராச்சிய ஆட்சிக்காலத்தில் கொரியாவின் தலைநகரமாகவும் இருந்தது. இது கேசாங் தொழில்துறை பிராந்தியத்திற்கு அருகிலும் மற்றும் தென் கொரியாவின் எல்லையோடும் ஒட்டியுள்ளது. கேசாங் மன்வோல்டே மாளிகையின் மீதமுள்ள பகுதியையும் கொண்டுள்ளது. இது 1910-45வரையிலான சப்பானிய ஆட்சிக்காலத்தில் சப்பானிய மொழி உச்சரிப்பான *கெய்சோ* ("Kaijō") என்ற பெயராலும் அழைக்கப்பட்டது.  

2009இன் மக்கள்தொகை அடிப்படையில் இங்கு 192,578 குடிகள் வசிக்கின்றனர்.  

## புவியியல்

கே சாங் கொரியாவின் மையத்தில் அமைந்துள்ள ஒரு நகரமாகும். இந்நகரம் வட கொரியாவின் தென் பகுதியில் அமைந்துள்ளது. கேபுங், சங்க்புங்க், பன்முன் மற்றும் கும்சோன் ஆகிய மாவட்டங்களின் எல்லையில் அமைந்துள்ளது. கெசாங் நகரத்திற்கு இங்கியோன் நகராட்சியின் காங்வா தீவு ஒரு குறுகிய சேனல் அப்பால் தெற்கில் அமைந்துள்ளது. இந்நகரம் 1,309&nbsp;கி.மீ² பரப்பளவைக் கொண்டுள்ளது. கேசாங்கின் நகர்ப்புற மாவட்டம் சொங்காக் (Songak; Songak-san; 송악산; 松嶽山) (489&nbsp;m) மற்றும் போங்க்மியோங் ஆகிய மலைத் தொடர்களால் சூழப்பட்டுள்ளது. கேசாங்கின் நகர மையம் நகரத்தின் சின்னமான கிம் இல் சுங் (Kim Il Sung) சிலையைக் தாங்கிக் கொண்டுள்ள ஜனம் ஏற்றத்தாலும் (103&nbsp;m) சூழப்பட்டுள்ளது.  

கேசாங்கின் வடகோடி எல்லையாக அமைந்திருப்பது அகோபிர்யாங் மலைத்தொடரின் முடிவு ஆகும். இம்மலைத் தொடர் சொன்மா (Chŏnma, 757 m), சொங்கோ (Sŏnggŏ), மியோஜி (Myoji, 764 m), சுர்யாங் (Suryong, 716 m), சேசொக் (Chesŏk, 749 m), குவாஜாங் (Hwajang, 558 m), மற்றும் ஓக்வான் (Ogwan) ஆகிய சிகரங்களைக் கொண்டுள்ளது. மலைப்பாங்கான வடகிழக்கு பகுதி நீங்கலாக கேசாங்கின் அதிகமான பகுதிகள் 100 மீற்றரை விடக் குறைந்த தாழ் பிரதேசங்களையே கொண்டுள்ளன.  

## நிர்வாகப் பிரிவுகள்
2002இற்கு முதல் நேரடியாக ஆட்சி நடத்தும் நகரமான கேசாங், கேசாங் நகரம் மற்றும் சாங்க்புங்க் மாவட்டம், சாங்க்புங்க் மாவட்டம் மற்றும் பன்முன்சோம் ஆகிய மூன்று மாவட்டங்களாகவும் பிரிக்கப்பட்டிருந்தது. 2003இல் பியானும்-கன் மற்றும் கேசாங்-சீயின் பகுதியும் நேரடியாக ஆட்சி நடத்தும் நகரமான கேசாங்கிலிருந்து பிரிக்கப்பட்டு கேசாங் தொழில்துறை பிராந்தியத்துடன் இணைக்கப்பட்டது. 2002இல் கேசாங்கின் மிகுதிப் பகுதி வட குவாங்கே மாகாணத்துடன் இணைக்கப்பட்டது. கேசாங் தற்போது *டாங்* என அழைக்கப்படும் 24 நிர்வாகப் பிரிவுகளாக பிரிக்கப்பட்டுள்ளது.  

## போக்குவரத்து

கேசாங் பியொங்யாங் மற்றும் வேறு பல நகரங்களுடன் இரயில் மற்றும் நெடுஞ்சாலைகளால் இணைக்கப்பட்டுள்ளது. இந்த நகரத்தின் முக்கிய ரயில்வே நிலையம் பியோங்க்பு கோட்டிலுள்ள (Pyongbu Line) கேசாங் ரயில் நிலையமாகும்.  

## சகோதர நகரங்கள்
- குசுக்கோ (1990)
- காட்மாண்டூ (1992)
- பால்டி
- ரியாசான்

## கேசாங்கில் பிறந்த பிரபல நபர்கள்
- உய்சான் (1055–1191), சான்டே புத்தமதத்தின் நிறுவுனர்.
- சோ சுங்-கோன் (1149–1219), கொர்யியோ ஆட்சியின் போது இருந்த ஒரு இராணுவ ஆட்சியாளர்.
- சோ யு (இறப்பு 1249), கொர்யியோவின் தளபதி, சோ சுங்-கோனின் மகன்.
- குவாங் குய் (1363–1452), ஜோசியோனின் பிரதமர்.
- குவாங் ஜின்-ஐ (1515–1550), பிரபல கவிஞர்.
- கே. டபிள்யு. லீ (1928–), கொரிய-அமெரிக்க அச்சு பத்திரிகையாளர்.
- வான் பியாங் ஓ (1926–), தென் கொரிய விலங்கியல் நிபுணர்
# நெகேவ்



**நெகேவ்** (*Negev*; , [Tiberian vocalization]: **, *an-Naqab*) என்பது தென் இசுரேல் பிரதேசத்திலுள்ள ஒரு பாலைவனமும் மித வறட்சியான பாலைவனமும் ஆகும். இப்பிரதேசத்தில் பெரிய நகரமும் நிருவாகத் தலைநகரமுமாக பொசபே (மக்கள் தொகை 196,000) வடக்கில் உள்ளது. இதன் தென் முனையில் அக்காபா குடாவும் ஏலாத் நகரும் அமைந்துள்ளன. இங்கு சில வளர்ச்சியடைந்த நகரங்களான டிமோனா, ஆராத், மிட்ஸ்பே ரமென் என்பனவும், சிறிய நகர்களாக பெடுயின் நகர்களான ராகட், டெல் அஸ்சபி ஆகியவையும் காணப்படுகின்றன. இங்கு சில கிபுட்ஸ் எனப்படும் பிரிவுகள் காணப்படுகின்றன. இப்பகுதி இசுரேலின் முதலாவது பிரதமரான டேவிட் பென்-குரியன் அரசியலில் இருந்து ஓய்வு பெற்ற பின் வாழ்ந்த வசிப்பிடமாகவும் விளங்கியது.  

இப்பாலைவனம் நெகேவ் பென்-குரியன் பல்கலைக்கழகத்தைக் கொண்டுள்ளது. இதன் மூலம் பாலைவனம் குறித்த ஆய்வுகள் மேற்கொள்ளப்படுகின்றன.  

ஒக்டோபர் 2012 இல், உலக பயண வழிகாட்டி வெளியீட்டாளர் "லோன்லி பிளானட்", நெகேவ் பாலைவனத்தை அதன் வளர்ச்சியூடான தற்போதைய மாற்றத்தைக் குறிப்பிட்டு, 2013 இற்கான உலகின் முதல் பத்து பிராந்திய பயண இலக்குகள் பட்டியலில் இரண்டாவதாக மதிப்பிடப்பட்டது.  

## சொல்லிலக்கணம்
*நெகேவ்* எனும் மூலச் சொல் எபிரேய வேர்ச் சொல்லாகிய 'வறட்சி' என்பதில் இருந்து பெறப்பட்டது. விவிலியத்தில், "நெகேவ்" எனும் சொல் தெற்குத் திசையைக் குறிக்கப் பயன்பட்டது. சில ஆங்கில மொழிபெயர்ப்புக்கள் "நெகேப்" ("Negeb") எனவும் குறிப்பிடுகின்றன.  

அராபியில், நெகேவ் என்பது ***அல்-நகப்*** அல்லது ***அன்-நகப்*** ("மலைக் கடவை"), என அழைக்கப்பட்டாலும், இதற்கு அராபிய பெயர்ப் பாரம்பரியம் இல்லை. அத்துடன் 19 ஆம் நூற்றாண்டு வரை எகிப்திய-உதுமானிய எல்லைப்புறமாக இது முக்கிய பகுதியாக காணப்படவில்லை.  

பிரித்தானிய ஆட்சிக் காலத்தில், இப்பகுதி பெர்சபே துணை மாவட்டம் என அழைக்கப்பட்டது.  

## வரலாறு

### நாடோடி
நெகேவ்வில் நாடோடி வாழ்க்கை குறைந்தது 4,000 வருடங்களுக்கு முன் ஆரம்பித்தது. 7,000 வருடங்கள் வரைக்கும் எனலாம். முதலாவது நகர்மயமான குடியேற்றங்கள் கிட்டத்தட்ட கி.மு. 2000 களில் கானானியர் அமலேக்கியர், ஏதோமியர் ஆகிய குழுக்களின் இணைவு மூலம் நிறுவப்பட்டன.  

### விவிலியம்
தொடக்க நூல் அதிகாரம் 13 இன்படி, எகிப்தைவிட்டு வெளியேறியதும் ஆபிரகாம் சில காலம் நெகேவில் வாழ்ந்தார். வாக்களிக்கப்பட்ட நாடு நோக்கிய யாத்திரையில், மோசே 12 உளவாளிகளை நெகேவிற்கு அனுப்பி நிலத்தையும் மக்களையும் அறிந்துவர அனுப்பினார். பின்னர் வட நெகேவ் யூத கோத்திரத்தினால் வாழிடமாக்கப்பட்ட, தெற்கு சிமியோன் கோத்திரத்தாரால் வாழிடமாக்கப்பட்டது. நெகேவ் சாலமோன் அரசின் பகுதியாகவும் பின்னபு யூத அரசின் பகுதியாகவும் விளங்கியது.  

கி.மு. 9 ஆம் நூற்றாண்டில், நெகேவிலும் ஏதோமிலும் (தற்போதைய யோர்தான்) சுரங்கம் தோண்டுதல் வளர்ச்சியுற்று, விரிவடைந்து அசிரியா எழுச்சியினால் அப்பகுதிகள் ஒன்றாக்கப்பட்டன. கி.மு. 8 ஆம் நூற்றாண்டில் பெர்சபே அப்பகுதியின் தலைநகராகவும் வாணிபத்தின் மையமாகவும் விளங்கியது கி.மு. 1020 முதல் 926 இற்கு இடைப்பட்ட காலப்பகுதியில் சிறிய இசுரயேலர் குடியிருப்புக்கள் அப்பகுதியின் தலைநகரைச் சுற்றி இருந்தன.
# பெச்சகுச்சா


**பெச்சகுச்சா** அல்லது **பெச்ச குச்சா** (, , *கிசுகிசு* என்பது 20 படவில்லைகளை ஒவ்வொன்றையும் 20 நொடிகளுக்கு மட்டுமே காட்டி நிகழ்த்தும் ஒரு முன்வைப்பு வடிவம் ஆகும் (மொத்தம் 6 நிமிடங்கள் 40 நொடிகள்). முன்வைப்புப் படவில்லைக் காட்சிகளைத் திட்பமாகவும், விறுவிறுப்பாகவும் ஆக்கும் இவ்வடிவத்தை முன்னிறுத்தி பெச்சகுச்சா இரவுகள் என்ற உரையரங்கங்கள் நிகழ்த்தப்படுகின்றன.  

தோக்கியோவில் உள்ள கிளெயின் டீதம் கட்டிடக்கலை நிறுவனத்தைச் சேர்ந்த ஆஸ்டிரிட் கிளெய்ன், மார்க் டீதம் ஆகியோரால் ரொப்பொங்கியில் உள்ள சூப்பர்டீலக்ஸ் என்ற தங்களது பரீட்சார்த்த நிகழ்த்துவெளிக்கு மக்களைக் கவரவும்; இளம் வடிவமைப்பாளர்கள் தங்களுக்குள் கூடி, தங்கள் படைப்புகளைக் காட்சிப்படுத்தி, கருத்துகளைப் பரிமாறிக்கொள்வதற்காகவும் பிப்ரவரி 2003 இல் பெச்சகுச்சா இரவு முதலில் வடிவமைக்கப்பட்டது.  

2004 இல் சில ஐரோப்பிய நகரங்கள் இத்தகைய பெச்சகுச்சா இரவுகளை நடத்தத் தொடங்கிய பிறகு உலகம் முழுக்க நூற்றுக்கணக்கான நாடுகளில் இத்தகைய இரவுகள் நடக்கின்றன. மே 2014 இல் உலகளாவிய அளவில் 700 இற்கும் மேற்பட்ட நகரங்களில் பெச்சகுச்சா இரவுகள் அரங்கேறின.  

## வடிவம்

வகைமாதிரியான பெச்சகுச்சா இரவொன்றில் 8 முதல் 14 முன்வைப்புக் காட்சிகள் நடக்கும். ஒவ்வொன்றிலும் 20 படவில்லைகள் காட்டப்படும். ஒவ்வொரு வில்லையும் 20 நொடிகளே காட்டப்படும். சில நகரங்களில் ஒருங்கிணைப்பாளர்கள் இவ்வடிவத்தில் அவர்களே சில மாறுதல்கள் செய்துள்ளனர். நெதர்லாந்தில் உள்ள குரோனிஞ்சன் நகரில் இரண்டு காட்சிகள் நேரடி இசைக் குழுக்களுக்கு ஒதுக்கப்படுகின்றன. மேலும் ஒவ்வொரு காட்சியின் இறுதி 20 நொடிகளும் விழா ஒருங்கிணைப்பாளர்களைச் சார்ந்தவர்களின் உடனடி விமர்சனத்துக்காக ஒதுக்கப்படுகின்றன.  

வழக்கமாகக் கலைத்துறை, வடிவமைப்பு, கட்டிடக்கலை, ஒளிப்படக் கலை முதலிய படைப்பூக்கப் புலங்களைச் சேர்ந்தவர்களே பார்வையாளர்களாகப் பங்கேற்கும் இந்நிகழ்வில் கல்விப்புலம் சார்ந்தவர்களும் பங்கெடுப்பதுண்டு. பெரும்பாலான முன்வைப்பாளர்கள் தங்கள் படைப்புகளைக் காட்சிப்படுத்தும் தொழில்முறை வடிவமைப்பாளர்களாக இருந்தாலும், தங்களது பயணங்கள், ஆய்வுச் செயல்திட்டங்கள், பொழுதுபோக்குகள், சேகரிப்புகள், ஏனைய விருப்பங்கள் குறித்தும் பேசுவதுண்டு. சில நிகழ்வுகளில் காணொலிக் கலை வடிவங்களும் காட்சிப்படுத்தப்பட்டது உண்டு.  

## பெச்சகுச்சா இரவு தொடங்குவதற்கான நெறிமுறை

பெச்சகுச்சா இரவு நிகழ்ச்சி நடத்த விழைபவர்கள் பெச்சகுச்சா அமைப்பைத் தொடர்புகொண்டு ஒரு முறைசாரா விண்ணப்ப நடைமுறைக்குப் பிறகு "கைகுலுக்கும்" ஒப்பந்தம் ஒன்றைப் பரிமாறிக் கொள்கின்றனர். பெச்சகுச்சா இரவுகளுக்கு அனுமதி வரம்பு என்று எதுவும் இல்லை. எவரும் கலந்து கொள்ளலாம்.  

பெச்சகுச்சா என்பது கிளெய்ன்- டீதம் கட்டிடக்கலை நிறுவனத்தின் பதிவுபெற்ற வணிகப்பெயராகும். பெச்சகுச்சா பயன்பாட்டு விதிமுறைகளின்படி முன்வைப்பாளர்கள் "அவர்கள் நிகழ்த்திய காட்சியை மீளாக்கம் செய்துகொள்வதற்கான சில தனிப்பட்டதல்லாத உரிமைகளையும், உரிமங்களையும் வழங்க" முன்வர வேண்டும். நிகழ்ச்சி அழைப்பிதழ்கள் உலகளாவிய பெச்சகுச்சா டெய்லி வலைப்பூவில் வெளியிடப்படுவதோடு, காணொலி வடிவங்களும் இணையத்தில் ஏற்றப்படுகின்றன.
# அனிதா நாயர்


**அனிதா நாயர்** (சனவரி 26, 1966) ஆங்கிலப் புதின எழுத்தாளர், கவிஞர் மற்றும் கட்டுரையாளர் ஆவார் . இரண்டு நாடகங்களையும் எழுதியுள்ளார். கேரள சாகித்திய அகாதமி விருதும் பிற விருதுகளும் பெற்றவர்.  

இவர் கேரள மாநிலத்தின் பாலக்காடு மாவட்டம், சொரனூர் அருகில் முண்டக் கோட்டுகுருசி என்னும் ஊரில் பிறந்தவர் சென்னையில் ஆங்கில இலக்கியம் பயின்று பி.ஏ பட்டம் பெற்றார். பெங்களூருவில் வசித்து வருகிறார்.  

## எழுதிய புதினங்கள்

- Satyr of the Subway & Eleven Other Stories (1997)
- The Better Man (2000)
- Ladies Coupé (2001)
- Malabar Mind - Poetry (2002)
- Where the Rain is Born - Writings about Kerala edited by Anita Nair (2003)
- Puffin Book of World Myths and Legend (2004)
- Mistress (2005)
- Adventures of Nonu, the Skating Squirrel (2006)
- Living Next Door To Alise (2007)
- Magical Indian Myths (2008)
- Goodnight & God Bless (2008)
- Lessons In Forgetting (2010)
- Malabar Mind (2011)
- Chemmeen (2011)
- Cut Like Wound – Literary noir (2012)
- Idris – Historical novel (2014)

## மேற்கோள்

- http://her.yourstory.com/anita-nair-author-1011
- http://www.dreams2000.com/nair/anithanair.htm

## வெளியிணைப்புகள்

- Official site
- Anita's Attic - A Creative Writing Mentorship program by Anita Nair
# தோபா ஏரி



**தோபா ஏரி** *(Lake Toba)* (இந்தோனேசிய மொழி: *Danau Toba*, ஆங்கிலம்: *Lake Toba*) எனப்படும் ஏரி, தென்கிழக்காசியாவில் உள்ள, இந்தோனேசிய நாட்டின் சுமாத்திராவில் உள்ளது. இந்த ஏரி, 100 கி.மீ (62.1371 மைல்) நெடுமையும், 30 கி.மீ (18.6411 மைல்) அகலமும், 505 மீட்டர் (1.666 அடிகள்) ஆழமும் கொண்டதாகும்.  

ஆயத் தொலைவுகள் வரையறைப்படி, தொடங்கி முடிய, இந்தோனேசியாவின் வடக்கு சுமாத்திராவின் மத்திய பகுதியில் அமைந்துள்ள இந்த தோபா ஏரி, சுமார் 900 மீ (2.953 அடி) உயரத்தில் உள்ளது. அத்துடன் இந்தோனேசியாவின் பெரும் ஏரியாகவும், உலகின் மிகப்பெரிய எரிமலை ஏரியாகவும் அறியப்படுகிறது.  

இந்த ஏரி 69,000 - 77,000 ஆண்டுகளுக்கு முன்னர் VEI 8 எனக் கணக்கிடப்பட்ட அளவிலான மாபெரும் எரிமலை வெடிப்பின் நிகழ்விடமாகவும், காலநிலை மாற்றத்தின் அடையாளமாகவும் உள்ளது. மேலும், கடந்த 25 மில்லியன் ஆண்டுகளில் பூமியில் நிகழ்ந்துள்ள எரிமலை வெடிப்புகளில் இதுவே மிகப்பெரிய எரிமலை வெடிப்பாகும்.  

## பொது
தோபாப் பேரழிவு உலகளாவிய பல விளைவுகளை தரக்கூடியதாக இருந்தது. அந்தக் காலகட்டத்தில் வாழ்ந்த மனிதர்களைப் பலிகொண்டது. குறிப்பாக, மத்திய கிழக்கு ஆப்பிரிக்கா, இந்தியா போன்ற பிராந்தியங்கள் பெரிதும் பாதிக்கப்பட்டன. மழைக்காலங்களில், தோபா எரிமலையின் இடைப்பட்ட பகுதியில், குறைந்தபட்ச வெப்பநிலை 3 டிகிரி முதல், 5 டிகிரி வரையிலும் °C (5.4 to 9.0&nbsp;°F) அதிகபட்ச வெப்பநிலை 15&nbsp;°C (27&nbsp;°F) நிலவுவதாக கணக்கிடப்பட்டுள்ளது.  

இது உலகளாவிய நிலையில் மிகவும் குறைவாகும். கூடுதல் ஆய்வறிக்கையின்படி, கிழக்கு ஆப்பிரிக்காவில் உள்ள, மலாவி ஏரி (Lake Malawi) பகுதியில் தோபா எரிமலை உமிழ்வுகளிலிருந்து கணிசமான சாம்பல் கொட்டபடுவதாக காட்டுகின்றன அதேநேரம் நீண்டதூரம் உள்ள கிழக்காப்பிரிக்காவில் ஒரு குறிப்பிடத்தக்க காலநிலை விளைவுகளின் அறிகுறிகள் காணப்படுகிறது.  

## நில பண்பியல்

வடக்கு சுமாத்திராவில் உள்ள டோபா எரிமலை, அகண்ட வாய்க் கொண்ட சிக்கலான பேரெரிமலையாகவும், நான்கு எரிமலைவாய்கள் பிணைந்து தோற்றமளிக்கிறது. நான்காவது மற்றும் இளைய எரிமலை பிளவின் அளவு 100 க்கு-30 கிலோமீட்டர் அதாவது (62க்கு-19 மைல்கள்).  

இது உலகின் மிகபெரிய அகண்ட எரிமலை வாய்ப்புறமாகும் என்பது ஆய்வில் அறிந்த தகவல், மேலும் மற்ற மூன்று பழைய எரிமலை வாய்களை இடைவெட்ட தாங்கி நிற்கிறது. இளைய தோபா பாறை எனப்படும் எரிமலை உமிழ்ந்த பொருள் அடர்ந்த பாறை, தற்போதைய புவியியல் ஆய்வு மதிப்பீட்டின்படி 2,800 கி.மீ 3 (670 கன மைல்)(7.8195091 × 1024 m6) இது சமிபத்திய புவியியல் வரலாற்றில் மிகபெரிய எரிமலை உமிழ்வுகள் என்று வெளியிட்டுள்ளது.  

இந்த வெடிப்பு தொடர்ந்து மீண்டெழும் குவிமாடமாகும், ஒரு நீண்ட பிளவிடை பள்ளம் பிரிக்கப்பட்ட இரண்டு அரை குவிமாடங்கள் சேர்ந்து, புதிதாக அகண்ட எரிமலைவாய் உருவானதாக அறியப்படுகிறது.  

இதற்குக் குறைந்தது நான்கு கூம்புகள், இந்த நான்கும் அடுக்கப்பட்ட எரிமலைபோல் காணபடுவதோடு, அதில் மூன்று பெருங்குழிகள் ஏரியில் தெரிகிறது. வடமேற்கில் இருக்கும் அகண்ட எரிமலைவாய் சிதறியுள்ள கூம்பு விளிம்புகளில் பெரும்பகுதி தாவரங்களால் சூழப்பட்டுள்ளது,  

இது பல நூறு ஆண்டுகளாக இளம் வயதாகவே பரிந்துரைக்கின்றது. மேலும் கடல் மட்டத்திலிருந்து 1971 மீட்டர் உயரத்தில் புசுபுகிட் *(Pusubukit)* மலை மையம் *(Hill Center)* உள்ளது, மற்றும் அகண்ட எரிமலைவாய் தெற்கு விளிம்பு பகுதியில் ஒரு சொல்பாடரிகல்லி (solfatarically) என்கிற நிலபண்பியல் சரணாலயம் அமைந்துள்ளது.
# சீக்கிய சிற்றரசுகள்



**சீக்கிய சிற்றரசுகளின் கூட்டமைப்பு** (ஆட்சி காலம்: 1716–1799) (Misl) என்பது தன்னாட்சியுரிமை கொண்ட சீக்கிய சிற்றரசுகளின் கூட்டமைப்பாகும்.சீக்கிய சிற்றரசுகளின் கூட்டமைப்பு 18ஆம் நூற்றாண்டுகளில் சீக்கியர்கள் அதிகம் வாழும் தற்கால இந்தியா மற்றும் பாகிஸ்தானில் உள்ள பஞ்சாப் பகுதிகளில், மொகலாயர்களின் ஆதிக்கத்திற்கு எதிராகவும், சீக்கிய சமயத்தை பாதுகாக்கவும் உருவானது. சீக்கிய சிற்றரசுகள் படைபலத்திலும், பரப்பளவில் ஏற்றத்தாழ்வுகள் இருப்பினும், மற்ற சிற்றரசுகளின் உதவியுடன் மொகலாயர் ஆதிக்கத்தில் இருந்த சீக்கியர்களின் பகுதிகளை கைப்பற்றி, சீக்கிய அரசை விரிவுபடுத்தியும், நிதி ஆதாரங்களையும் குவித்தனர். சீக்கியக் கூட்டமைப்பில் உள்ள சிற்றரசுகள் அமிர்தசரஸ் நகரில் ஆண்டிற்கு இரு முறை கூடி, அரசியல், சட்ட ஒழுங்கு குறித்து விவாதித்தனர்.  

## வரலாறு
மொகலாயப் பேரரசன் ஔரங்கசீப், சீக்கியர்களின் ஒன்பதாம் குருவான தேஜ்பகதூரை தலைசீவியதால், மனம் புண்பட்ட சீக்கியர்கள் கிளர்தெழுந்து, மொகலாயர்களிடமிருந்து தங்களைக் காத்துக் கொள்ள, சீக்கியப் போர்ப் படைகளை நிறுவினர் பின்னர் ராஜா ரஞ்சித் சிங் தலைமையில் அனைத்து சீக்கிய சிற்றரசர்கள் கூட்டமைப்பு ஒன்று கூடி 1799ஆம் ஆண்டில் சீக்கியப் பேரரசை நிறுவினர்.  

## சீக்கிய சிற்றரசுகள்
**சீக்கிய சிற்றரசுகள் பட்டியல்**

| வலிமை (1780) | சிற்றரசுகள் | தலைநகர் | 1759இல் சிற்றரசுகளின் பரப்பு |
| --- | --- | --- | --- |
| 1. | புல்க்கியான் | பாட்டியாலா
நாபா | பர்னாலா, பதிண்டா, சாங்பூர் |
| 2. | அலுவாலியா | கபூர்தலா | நூர்மகால், தல்வண்டி, பக்வாரா, கானா தில்லான் |
| 3. | பாங்கி | அமிர்தசரஸ் | தான் தரண் சாகிப், லாகூர் |
| 4. | கனையா | சோகியான் | அஜ்னலா, நாக், குர்தாஸ்பூர், தேரே பாபா நானக்,
காலநௌர், பதான்கோட், சுஜன்பூர் |
| 5. | ராம்காரியா | ஸ்ரீ ஹரிகோவிந்த்பூர் | படாலா, முகெரியன், கோமென் முதலியன |
| 6. | சிங்புரியா | சலந்தர் | சிங்புரா, அமிர்தசரஸ், சேக்குபுரா முதலியன |
| 7. | பஞ்ச்காரியா | சாம் சௌரசி, ஹரியானா முதலியன |  |
| 8. | நிஷான்வாலியா | அம்பாலா, பெரேஸ்பூர் | சர்தார் தசௌந்தா சிங் கில் |
| 9. | சுகெர்சாகியா | குஜ்ஜரன் வாலா | கிலா திதார் சிங், கிலா மியான் சிங், பெரோஷ்வாலா, புட்டலா சாம் சிங், மொகல் சாக் |
| 10. | தல்லேவாலியா | ரஹோன் | நகோதார், தல்வான், படாலா, ரஹோன், பில்லூர், லூதியானா முதலியன் |
| 11. | நாகை | சௌனியன் | பஹேர்வால், கேம் கரன், குடியான், திலாப்பூர், ஒகேரா |
| 12. | ஷாகீதான் | ஷாசாத்பூர் | தல்வண்டி, வடக்கு அம்பாலா |

## சீக்கிய சிற்றரசுகளின் பரப்பு

சீக்கிய சிற்றரசுகள் சட்லஜ் ஆற்றினை மையமாகக் கொண்டு, இரண்டு முக்கியப் பிரிவாக பிரிந்து ஆண்டன. சட்லஜ் ஆற்றின் வடக்கு பகுதியில் உள்ள 11 சீக்கிய சிற்றரசுகளை மஜ்ஜா சீக்கியர்கள் என்றும், சட்லஜ் ஆற்றின் தெற்கு பகுதியை ஆண்ட சீக்கிய சிற்றரசுகளை மால்வா சீக்கியர்கள் என்றும் அழைக்கப்பட்டனர்..  

### சீக்கிய சிற்றரசுகள் நடத்திய போர்கள்
1. கோல்வார் போர் (அமிர்தசரஸ், 1757)
1. லாகூர் போர் (1759)
1. சியால் கோட் போர் (1761)
1. குஜ்ஜரன்வாலா போர் (1761)
1. சியால் கோட் போர் (1763)
1. அமிர்தசரஸ் போர் (1797)
1. குஜராத் போர் (1797)
1. அமிர்தசரஸ் போர் (1798)

## இதனையும் காண்க
- சீக்கியப் பேரரசு
# கலிலேயா


**கலிலேயா** (* Galilee*; , [எழுத்துப் பெயர்ப்பு] *HaGalil*; , [எழுத்துப் பெயர்ப்பு] *al-Jalīl*) என்பது வட இசுரேல் பகுதியில், அந்நாட்டின் வட மாவட்ட நிர்வாகத்திலும் கைபா மாவட்டத்திலும் அமைந்துள்ள ஒரு பிரதேசமாகும். பாரம்பரியமான மேல் கலிலேயா ( *Galil Elyon*), கீழ் கலிலேயா ( *Galil Tahton*), மேற்கு கலிலேயா ( *Galil Ma'aravi*) எனப் பிரிக்கப்பட்டு, வடக்கே "தாண்" முதல் எர்மோன் மலை அடிவாரத்தில், லெபனான் மலையுடன் கார்மேல் மலை, கில்போ மலை தொடர்கள் வரையிலும் ஜெனினின் வடக்கு, டுல்காமின் தெற்கு, யோர்தான் செங்குத்துப் பள்ளத்தாக்கு முதல் ஆக்ரா, ஜெஸ்ரேயல் பள்ளத்தாக்கின் கிழக்கே குறுக்காகவும், நடுநிலக் கடல் கடற்கரை முதல் மேற்கு கடற்கரை வரையிலும் பரந்து காணப்படுகிறது.  

## புவியியல்
கலிலேயாவின் பல பகுதிகள் 500 முதல் 700&nbsp;மீ உயரத்தில், பாறைகளைக் கொண்டிருக்கிறது; சில உயர் மலைகளான தாபோர் மலை மெரோன் மலை உட்பட மலைகள், ஒப்பீட்டளவில் குறைந்த வெப்பநிலையையும் அதிக மழைவீழ்ச்சியும் கொண்டு காணப்படுகின்றது. இக்காலநிலையின் விளைவாக, தாவரங்களும் காட்டுயிர்களும் இப்பகுதியில் செழித்து வாழ்வதுடன், ஆண்டுதோறும் பல பறவைகள் குளிர் காலநிலை நிமித்தம் ஆபிரிக்காவிற்கு வலசை சென்று, மீண்டும் கூலா-ஜோர்டான் வழியாகத் திரும்புகின்றன. மேல் கலிலேயாவில் நீரோடைகள், நீர்வீழ்ச்சிகளுடன், பசுமையுடன், வண்ணமயமான காட்டுப்பூக்களுடனும் பரந்த வெளிகளில் காணப்படுவதுடன், விவிலிய முக்கியத்துவமிக்க பல நகர்களும் காணப்படுவதால் இப்பிரதேசம் ஒரு புகழ் பெற்ற சுற்றுலாத்தலமாகக் காணப்படுகின்றது.  

## வரலாறு
### பண்டைய வரலாறு

எபிரேய விவிலியத்தின்படி, கலிலேயா இசுரேலியர்களால் பெயரிடப்பட்டு நெப்தலி, தாண் கோத்திரங்களின் பகுதியாகவிருந்ததுடன் ஆசோர் கோத்திரத்தின் நிலப்பகுதியையும் உள்வாங்கிக் காணப்பட்டது. ஆயினும், தாண் கோத்திரம் பரம்பரை உள்ளூர் சட்ட அமலாக்கம், முழு நாட்டுக்குமாக நீதித்துறை தொடர்பில் செயற்பட்டதால் தனிமைப்பட்ட நிலத்தைவிட முழு இனத்திலும் பரவிக் காணப்பட்டது.  

## மக்கள் தொகையியல்
இப்பிராந்தியத்தில் மிகப் பெரிய நகரங்களாக அக்ரா, நகாரியா, நாசரேத், சபெட், கார்மியல், சகுர், சேபா-அமர், அபுலா, திபேரியா ஆகியன உள்ளன. துறைமுக நகரான கைஃபா இப்பிரதேசம் முழுவதற்குமாக வர்த்தக மையமாகச் செயற்படுகிறது.  

## சுற்றுலா

கலிலேயா கண்ணுக்கினிய, பொழுதுபோக்கு மிக்க இடமாகவிருப்பதால் உள்நாட்டு மற்றும் வெளிநாட்டு சுற்றுலாப் பயணிகள் ஒரு பிரபலமான இடமாக உள்ளது. புதிய ஏற்பாடு குறிப்பிடுவதன்படி நீர்மேல் நடத்தல், புயலை அடக்குல், ஐயாயிரம் பேருக்கு உணவளித்தல் ஆகிய பல இயேசுவின் புதுமைகள் இங்கு இடம்பெற்றதால், பல கிறித்தவ யாத்திரிகர்களை இவ்விடம் ஈர்க்கிறது. அத்துடன் விவிலியம் குறிப்பிடும் பல முக்கிய இடங்களான தாபோர் மலை, ஜெஸ்ரியல் பள்ளத்தாக்கு, மெகிடோ போன்றன இங்கு அமைந்துள்ளன.  

## துணைப் பிரதேசங்கள்
கலிலேயா பின்வருமாறு பிரிக்கப்படுகின்றன:  
- **மேற்கு கலிலேயா** மத்தியதரைக்கடலிருந்து பிரிக்கப்பட்டு, வட கைபா முதல் இசுரேல் லெபனான் எல்லை வரை பரந்துள்ளது.
- **கீழ் கலிலேயா** தெற்கே கார்மேல் மலை, கில்போ மலை முதல் வடக்கே பெயிட் ககரெம் பள்ளத்தாக்கு வரை காணப்படுகிறது. இதன் கிழக்கு எல்லையாக யோர்தான் ஆறு உள்ளது. அது அரபுக் கிராமமாக கானாவையும் உள்ளடக்கியது.
- **மேல் கலிலேயா** வடக்காக பெயிட் ககரெம் பள்ளத்தாக்கு முதல் தென் லெபனான் வரை பரந்துள்ளது. இதன் கிழக்கு எல்லையாக கூலாப் பள்ளத்தாக்கும் கோலான் குன்றுகளை கலிலேயாக் கடலும் பிரிக்கிறது. மேற்கே மத்தியதரைக்கடல் கடற்கரை வரை செல்கிறது.
- "கலிலேயா கைப்பிடி" (, *Etzba HaGalil*, விளக்கம்: "கலிலேயாவின் விரல்") என்பது கூலாப் பள்ளத்தாக்குப் பிரதேசமாகும்.

## படங்கள்